ཡུལ་མི་ཚོས་ཕྱོགས་གཅིག་ནས་སེམས་ཚེགས་བྱེད་པ་དང་ཕྱོགས་གཅིག་ནས་བསྟན་པ་ཁྱིམ་ཚང་རེ་རེར་གདན་དྲངས་ཏེ་བཟའ་བཏུང་གི་ཡོ་ལང་རྒྱུན་མི་ཆད།ཁོའི་གྲོགས་པོ་ཚོས་ཁོ་ལ་སྔོན་ཆད་ཡུལ་གང་དུ་བྲོས་ཚུལ་དང་ས་གང་དུ་བསྡད་ཚུལ།མཇུག་མཐར་ཇི་ལྟར་ལོག་ཚུལ་སོགས་ལབ་པར་མ་ཟད།ཁོས་ཀྱང་སྔོན་གྱི་ལོ་རྒྱུས་རེ་རེ་བཞིན་ཞིབ་ཏུ་བཤད་པ་དང་།རྒྱ་གར་གྱི་འཚོ་བ་དང་ཡུལ་སྲོལ་གོམས་འདྲིས་སོགས་ཀྱང་རྒྱས་པར་གླེང་།རྗེས་སུ།ཁོས་གྲོགས་པོ་དག་གི་ཁ་ནས་ཨ་ཡེ་ཆོས་མོ་མཚོའི་བུ་ཚེ་རིང་ཐར་གཏན་ནས་ཕ་ཡུལ་ལ་ལོག་རྒྱུ་མ་བྱུང་བ་ཤེས་ནས་སེམས་བློང་བློང་པོར་གྱུར།